CELEX: 62009TN0125
Language: ro
Date: 2009-03-26 00:00:00
Title: Cauza T-125/09: Acțiune introdusă la 26 martie 2009 — Gruener Janura/OAPI — Centum Aqua Marketing (HUNDERTWASSER)

6.6.2009   
            
            
               RO
            
            
               Jurnalul Oficial al Uniunii Europene
            
            
               C 129/17
            
         Acțiune introdusă la 26 martie 2009 — Gruener Janura/OAPI — Centum Aqua Marketing (HUNDERTWASSER)
   (Cauza T-125/09)
   2009/C 129/30
   Limba în care a fost formulată acțiunea: germana
   
      Părțile
   
   
      Reclamantă: Gruener Janura AG (reprezentant: P. Endres, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Centum Aqua Marketing GmbH (Magdeburg, Germania)
   
      Concluziile reclamantului
   
   
               —
            
            
               Respingerea înregistrării mărcii „Hundertwasser”, cererea de înregistrare nr. 4 491 891, pentru următoarele bunuri și servicii:
               Clasa 20: Produse din lemn, plută, stuf, trestie, răchită, os, fildeș, os de balenă, scoici, sidef, spumă de mare, înlocuitori ai acestora sau material plastic, neincluse în alte clase.
               Clasa 30: Zahăr, orez, tapioca, sago, înlocuitori de cafea; făină și preparate din cereale, pâine, patiserie și cofetărie, miere, sirop de melasă; drojdie, praf de copt; sare, muștar, oțet, sosuri; condimente; gheață; dulciuri, vată de zahăr.
               Clasa 31: Produse agricole, horticole, forestiere și cereale, neincluse în alte clase; animale vii; semințe, plante și flori naturale; mâncare pentru animale; malț; produse din agricultura biologică, flori, aranjamente, aranjamente florale, compoziții florale.
               Clasa 35: Publicitate, proiecte de marketing.
               Clasa 39: Transporturi, ambalare și depozitare a mărfurilor; organizare de călătorii; vizite ghidate de expoziții, de orașe și de edificii, oferte turistice, călătorii organizate.
            
         
               —
            
            
               obligarea OAPI la plata cheltuielilor de judecată.
            
         
      Motivele și principalele argumente
   
   
      Solicitantul mărcii comunitare: Gruener Janura AG
   
      Marca comunitară vizată: Marca verbală „HUNDERTWASSER” pentru produse și servicii din clasele 20, 25, 30, 31, 32, 35, 39 și 42 (cererea de înregistrare nr. 4 491 891)
   
      Titularul mărcii sau al semnului invocat în sprijinul opoziției: Reclamanta
   
      Marca sau semnul invocat în sprijinul opoziției: Marca verbală „FRIEDENSREICH HUNDERTWASSER”, pentru produse și servicii din clasele 3, 16, 19, 24, 25, 27, 32 și 33 (marca comunitară nr. 1 825 629), și marca verbală „HUNDERTWASSER”, pentru produse și servicii din clasele 14, 16, 18, 19, 21, 24, 41 și 42 (marca comunitară nr. 1 931 393)
   
      Decizia diviziei de opoziție: Respingerea în parte a opoziției
   
      Decizia camerei de recurs: Anularea deciziei Diviziei de opoziție și admiterea în parte a recursului, precum și respingerea în parte a cererii de înregistrare.
   
      Motivele invocate: Încălcarea articolului 8 alineatul (1) litera (b) din Regulamentul (CE) nr. 40/94, întrucât există un risc de confuzie între mărcile în litigiu.